ועדת הכנסת, כנסת 20, פרוטוקול מספר 245, 2017-04-25 15:35

יואב קיש: חברים, אנחנו פותחים את הישיבה.

יואב קיש: אנחנו כקואליציה רוצים לקבל בקשה של האופוזיציה לשינוי חברים.

יואב קיש: שינוי החברים שהם ביקשו זה שינוי סיעתי, זה לא רק שמי, ולכן אמליץ בהמשך לקבל את הרביזיה, לעשות את השינוי, ואנחנו נצביע שוב.

יואב קיש: בוועדת הכלכלה, במקום נציג של יש עתיד, שהיה יעקב פרי, יהיה נציג של המחנה הציוני, יוסי יונה.

יואב קיש: בוועדת הכנסת, במקום נציג של המחנה הציוני, מרב מיכאלי, יהיה נציג של יש עתיד, אלעזר שטרן.

יואב קיש: אלה השינויים שאנחנו נאשר.

יואב קיש: לכן מיקי, ברשותך אני חוסך את ייצוג הרביזיה, כי הקואליציה כרגע תומכת ברביזיה.

יואב קיש: אתן לך אחר כך לדבר כמה מילים.

יואב קיש: מי בעד אישור הרביזיה?

יואב קיש: מי נגד?

<קריאה: אבל איך יכול להיות שדוד ביטן יעמוד בראשות הוועדה?

<קריאה: איך יכול להיות שדוד ביטן יעמוד בראשות הוועדה?

<קריאה: איך?

<קריאה: אחרי כל מה שהוא אמר על עובדי התאגיד, איך זה יכול להיות?

<קריאה: איך זה יכול להיות?

יואב קיש: תוציאו אותו בבקשה.

יואב קיש: מיקי, אתה רוצה להגיד כמה מילים לפני ההצבעה?

מיקי רוזנטל: האמת שיש צדק בדבריו של הבחור.

מיקי רוזנטל: אני לא רציתי להגיד את זה, אבל עכשיו שהוא אמר את זה.

יואב קיש: יש לך זכות דיבור.

יואב קיש: לצורך העניין זה כמו זמן הייצוג.

מיקי רוזנטל: חבר הכנסת דוד ביטן התבטא באופן פוגעני מאוד נגד עובדי התאגיד.

דוד ביטן: למה?

דוד ביטן: אני דווקא אמרתי - - -

יואב קיש: ביטן, אנחנו לא מתחילים דיון.

מיקי רוזנטל: השמצת אותם, רדפת אחריהם, אמרת עליהם דברים נוראיים.

מיקי רוזנטל: אני לא אצטט את זה עכשיו.

מיקי רוזנטל: לכן יש טעם לפגם בעובדה שהוא עומד בראש הוועדה שאמורה לקבוע את עתידם.

דוד ביטן: נזכרת בזה עכשיו?

מיקי רוזנטל: כן, עכשיו שמעתי אותו והוא צודק.

דוד ביטן: אמרתי לפני שבוע ומשהו שאין לי שום דבר נגד העובדים.

יואב קיש: אני מעלה שוב להצבעה, עם התיקון כמו שאמרתי, עם החברים כפי שקראתי קודם.

יואב קיש: יוסי יונה יהיה חבר מטעם הכלכלה ואלעזר שטרן מטעם ועדת הכנסת.

יואב קיש: מי בעד ההחלטה?

יואב קיש: מי נגד?

יואב בן צור: מה הרכב הוועדה?

יואב קיש: אני אעשה סדר.

יואב קיש: אני רואה שלא ברור, קצת בלבלתי.

יואב קיש: הוועדה תהיה בת 16 חברים, 8 חברים מכל ועדה, לפי ההרכב הבא: חברי הכנסת מטעם ועדת הכלכלה: דוד ביטן יכהן כיושב-ראש הוועדה, נורית קורן, שולי מועלם, רועי פולקמן, יעקב אשר, איתן כבל, יוסי יונה ועיסאווי פריג'.

יואב קיש: מטעם ועדת הכנסת: יואב קיש, אמיר אוחנה, מיקי זוהר, יואב בן צור, רוברט אילטוב, אלעזר שטרן, אחמד טיבי, איילת נחמיאס ורבין.

יואב קיש: זו ההחלטה.

יואב קיש: מי בעד?

יואב קיש: מי נגד?

יואב קיש: בעד ההצעה – 6

יואב קיש: נמנעים – נמנעים

יואב קיש: ההחלטה התקבלה.

יואב קיש: תודה.

יואב קיש: הישיבה סגורה.